stanford-oval/wikipedia huggingface dataset:
Rasmus Dahlin
Ura > Maajoukkueura

Syksyllä 2016 Dahlin kutsuttiin alustavasti vuoden 2017 nuorten MM-kilpailuihin osallistuvaan Ruotsin maajoukkueryhmään. Muutama kuukausi myöhemmin hänet nimettiin joulupäivänä Ruotsin lopulliseen kokoonpanoon, minkä myötä hänestä tuli kilpailujen nuorin pelaaja. Turnauksen avausottelussa Dahlin onnistui maalinteossa, kun hän teki Ruotsin viidennen maalin Tanskaa vastaan. Maalin ja maalisyötön seurauksena Dahlinista tuli yhdeksäs 16 vuoden ikäisenä tehopisteen tehnyt pelaaja nuorten MM-kisahistoriassa. Saman ottelun aikana hänestä tuli myös MM-kisahistorian nuorin ruotsalainen maalintekijä sekä ensimmäinen 2000-luvulla syntynyt pelaaja, joka on tehnyt tehopisteen nuorten maailmanmestaruuskilpailuissa. Ruotsi jäi turnauksessa neljänneksi, kun se hävisi pronssiottelussa Venäjälle jatkoajan jälkeen 1–2.
Pelityyli

Jatkoaika.comin verkkolehdelle antamassaan haastattelussa Dahlin kuvaili itseään kahden suunnan puolustajana. Verkkolehden Markus Suhonen määritteli Dahlinin osaamisen hyökkäysalueella "vaaralliseksi yhdistelmäksi liikkuvuutta ja kiekollista osaamista".
Tilastot

Lähde: Elite Prospects
Ekokompassi

Ekokompassi on käytännönläheinen organisaatioiden ympäristöjärjestelmään tehty työkalu, jonka avulla tunnistetaan, vähennetään ja seurataan organisaation ympäristövaikutuksia.
Ekokompassissa luodaan organisaatiolle asiantuntijan tuella ympäristöohjelma, joka sisältää konkreettiset tavoitteet ja toimenpiteet ympäristövaikutusten vähentämiseksi ja positiivisen kädenjäljen lisäämiseksi omaan toimintaympäristöön. Järjestelmä räätälöidään organisaatiokohtaisesti ja se sopii kaikille organisaatioille koosta ja toimialasta riippumatta. Ekokompassi-ympäristöjärjestelmässä noudatetaan 10 kriteeriä ja se pohjautuu kansainväliseen ISO 14001 -standardiin.
Ekokompassi-ympäristösertifikaatti myönnetään organisaatiolle, joka on ympäristövaikutusten arvioinnin kautta tunnistanut merkittävimmät ympäristövaikutuksensa, laatinut ympäristöohjelman näihin pohjautuen ja toteuttanut sitä. Ympäristöohjelma sisältää tavoitteet, toimenpiteet ja mittarit ympäristöasioiden jatkuvaan parantamiseen. Ekokompassi-ympäristöjärjestelmässä vaaditaan vuosiraportointi ympäristötyön vaikuttavuuden varmistamiseksi, ja se auditoidaan kolmen vuoden välein kolmannen osapuolen toimesta.
Ekokompassin omistaa Suomen vanhin ja vaikuttavin ympäristöjärjestö, Suomen luonnonsuojeluliitto.
Aiheesta muualla

Tapahtumien ympäristökuorma on järjestäjälle iso huoli, Yle.fi, uutiset 28.2.2020
Suuri festari ei ole ekoteko, toisaalta niiden yleisö testaa rohkeasti uusia ideoita, Yle.fi, uutiset 12.7.2019
Suomi näyttää esimerkkiä muille maille urheilun ympäristövastuusta  HS.fi, mielipide 18.7.2018
Ekoisti

| Ekoisti |
| --- | --- |
Tyyli:  ajankohtaisohjelma
Kestoaika:  30 minuuttia
Alkuperämaa:   Suomi
Verkko:   Yle TV2
Esitetty:  11. elokuuta 1993 – 30. toukokuuta 2001
Ekoisti oli suomalainen Yleisradion tuottama vuosina 1993–2001 Yle TV2 -kanavalla esitetty televisio-ohjelma. Ohjelmassa käsiteltiin monenlaisia ajankohtaisia ympäristöön, kuluttamiseen ja ravintoon liittyviä asioita vakavin mutta hieman humoristisin ottein. Ohjelma loppui vuonna 2001, jolloin sen tilalle tuli vuoteen 2006 saakka lähetetty Pallo hallussa -ohjelma.
Ohjelmassa esiintyi muun muassa toimittaja Timo Vottosen esittämä supersankari Ekomies. Simo Frangénin esittämässä "Maisteri Frangénin niksinarikassa" esiteltiin erilaisia katsojien lähettämiä niksejä huumorimielessä. Dragartisti Sirkka Tälli esitti Ekoistissa kuluttajille ympäristöneuvoja antavaa ”tutkivaa journalistia".
Vuonna 1995 Ekoisti sai tutkivan journalismin Lumilapio-palkinnon, ja 1998 kauppa- ja teollisuusministeriön myöntämän Kuluttajatiedon julkistamispalkinnon, jonka perusteina oli, että ohjelma tutkii tuotteita ja palveluita sekä kertoo kuluttajan ja luonnon kannalta parhaista vaihtoehdoista.
Aiheesta muualla

Ylen Elävä arkisto:
Mihin loppusijoittaa ydinjäte?
Kasvissyönti jakaa mielipiteet
Leila ja Annukka vappulounaalla (Ekoisti)
Elmar Granlund

Elmar Edvard August Granlund (17. maaliskuuta 1899
– 16. kesäkuuta 1936) oli suomalainen lasi- ja keramiikkataiteilija.
Granlund työskenteli mallipiirtäjänä Riihimäen lasitehtaalla ja keraamikkona Arabialla. Keramiikassaan hän käytti paksua, samotoitua kivitavaraa, joka lasitettiin kaasu-uunissa. Hän kuoli 37-vuotiaana liikenneonnettomuudessa.
Granlundia pidettiin erittäin lupaavana ja persoonallisena keraamikkona, jonka kaikki työt otettiin mukaan vuonna 1948 avattuun Arabian keramiikkamuseoon. Hän menestyi myös monissa tuotemuotoilu- ja valokuvauskilpailuissa ja toimi valokuvaajana Anton Podworskyn ateljeessa.
Ranbir Kapoor

| Ranbir Kapoor |
| --- | --- |
 Ranbir Kapoor vuonna 2022.
Henkilötiedot
Syntynyt: 28. syyskuuta 1982 (ikä 42) Bombay, Maharashtra, Intia
Ammatti:  näyttelijä
Vanhemmat:  Rishi Kapoor Neetu Singh
Puoliso:  Alia Bhatt (vih. 2022)
Lapset:  1
Sukulaiset:  Kapoorin suku
Näyttelijä
Aktiivisena:  2007–
Aiheesta muualla
IMDb 
AllMovie
Ranbir Kapoor (s. 28. syyskuuta 1982 Bombay, Maharashtra, Intia) on intialainen näyttelijä. Hän työskentelee hindinkielisessä elokuvateollisuudessa ja on voittanut useita palkintoja, mukaan lukien kuusi Filmfare Awards -palkintoa.
Kapoor on tunnetusta näyttelijäsuvusta; hänen vanhempansa ovat Rishi Kapoor ja Neetu Singh, ja Raj Kapoor oli hänen isoisänsä. Kapoor teki näyttelijändebyyttinsä romanttisessa elokuvassa Saawariya (2007), joka oli floppi, mutta Kapoor voitti parhaan miestulokkaan Filmfare Awards -palkinnon. Hän sai parhaan miespääosan Filmfare Awards -kriitikkopalkinnon rooleistaan kolmessa elokuvassa vuonna 2009 – draamakomediassa Wake Up Sid, komediassa Ajab Prem Ki Ghazab Kahani ja draamassa Rocket Singh: Salesman of the Year. Poliittinen draama Raajneeti (2010) toi hänelle lisää menestystä.
Kapoor voitti kaksi peräkkäistä parhaan miespääosan Filmfare Awards -palkintoa rooleistaan ongelmaisena muusikkona draamassa Rockstar (2011) ja kuuromykkänä miehenä draamakomediassa Barfi! (2012). Romanttinen komedia Yeh Jawaani Hai Deewani (2013) oli suuri kaupallinen menestys. Hänen seuraavat elokuvansa olivat kaupallisia pettymyksiä, lukuun ottamatta romanttista draamaa Ae Dil Hai Mushkil (2016). Tämä muuttui vuonna 2018 Kapoorin näyteltyä näyttelijä Sanjay Duttia elämäkerrallisessa menestyselokuvassa Sanju, mistä hän voitti parhaan miespääosan Filmfare Awards -palkinnon. Tauon jälkeen hän näytteli tuottoisassa fantasiaelokuvassa Brahmāstra: Part One – Shiva (2022).
Yksityiselämä

Ranbir Kapoor seurusteli näyttelijä Deepika Padukonen kanssa vuosina 2008–2009. Kapoor rakastui vastanäyttelijäänsä Katrina Kaifiin heidän kuvatessaan elokuvaa Ajab Prem Ki Ghazab Kahani vuonna 2009. He erosivat alkuvuodesta 2016. Kapoor alkoi tapailla näyttelijä Alia Bhattia vuonna 2018. He menivät naimisiin Mumbaissa 14. huhtikuuta 2022. Bhatt synnytti heidän tyttärensä marraskuussa 2022.
Filmografia

| Vuosi | Elokuva | Rooli | Muuta |
| --- | --- | --- | --- |
| 2007 | Saawariya | Ranbir Raj | Parhaan miestulokkaan Filmfare Awards -palkinto |
| 2008 | Bachna Ae Haseeno | Raj Sharma |  |
| 2009 | Luck by Chance | Itsenään | Erikoisesiintyminen |
| 2009 | Wake Up Sid | Siddharth ”Sid” Mehra | Parhaan miespääosan Filmfare Awards -kriitikkopalkinto |
| 2009 | Ajab Prem Ki Ghazab Kahani | Prem Shankar Sharma | Parhaan miespääosan Filmfare Awards -kriitikkopalkinto |
| 2009 | Rocket Singh: Salesman of the Year | Harpreet Singh Bedi | Parhaan miespääosan Filmfare Awards -kriitikkopalkinto |
| 2010 | Raajneeti | Samar Pratap |  |
| 2010 | Anjaana Anjaani | Akash |  |
| 2011 | Chillar Party | Itsenään | Erikoisesiintyminen laulussa ”Tai Tai Phis” |
| 2011 | Rockstar | Janardan ”Jordan” Jhakhar (JJ) | Parhaan miespääosan Filmfare Awards -palkinto   Parhaan miespääosan Filmfare Awards -kriitikkopalkinto |
| 2012 | Barfi! | Murphy ”Barfi” Johnson | Parhaan miespääosan Filmfare Awards -palkinto |
| 2013 | Bombay Talkies | Itsenään | Erikoisesiintyminen laulussa ”Apna Bombay Talkies” |
| 2013 | Yeh Jawaani Hai Deewani | Kabir ”Bunny” Thapar |  |
| 2013 | Besharam | Babli |  |
| 2014 | Bhoothnath Returns | Itsenään | Erikoisesiintyminen |
| 2014 | PK | Avaruusolento | Erikoisesiintyminen |
| 2015 | Roy | Roy |  |
| 2015 | Bombay Velvet | Johnny Balraj |  |
| 2015 | Tamasha | Ved Sahni |  |
| 2016 | Ae Dil Hai Mushkil | Ayan Sanger |  |
| 2017 | Jagga Jasoos | Jagga Bagchi |  |
| 2018 | Love Per Square Foot | Gattu | Erikoisesiintyminen |
| 2018 | Bucket List | Itsenään | Erikoisesiintyminen |
| 2018 | Sanju | Sanjay Dutt | Parhaan miespääosan Filmfare Awards -palkinto |
| 2022 | Shamshera | Shamshera, Balli |  |
| 2022 | Brahmāstra: Part One – Shiva | Shiva |  |
| 2022 | Rocket Gang | Enkeli | Erikoisesiintyminen laulussa ”Har Bachcha Hai Rocket” |
| 2022 | Govinda Naam Mera | Itsenään | Erikoisesiintyminen laulussa ”Bijli” |
| 2023 | Tu Jhoothi Main Makkaar | Rohan ”Mickey” Arora |  |
| 2023 | Animal | Ranvijay ”Vijay” Singh |  |
Aiheesta muualla

Wikimedia Commonsissa on kuvia tai muita tiedostoja aiheesta .
Ranbir Kapoor Internet Movie Databasessa. (englanniksi)
Ranbir Kapoor Allmoviessa (englanniksi)
Edvard Granberg

Edvard Julius Granberg (31. heinäkuuta 1823 Vaasa – 2. helmikuuta 1884 Valkeakoski) oli suomalainen apteekkari, josta tuli yksi Walkiakoski -paperitehtaan perustajista ja johtajista.
Elämäkerta

Granbergin isä oli kauppias ja äiti Anna Maria Lööf. Hänen puolisonsa vuodesta  1859 oli Gustava Paulina Sackalén (s. 1839). Lääkäri Peder Waldemar Granberg oli heidän poikansa. Granberg meni 1849 apteekkarioppilaaksi Vaasaan. Työskenneltyään siellä vielä toisessakin apteekissa hän suoritti farmaseutin tutkinnon 1843 ja proviisorin tutkinnon 1849. Hän työskenteli sitten apteekeissa sekä Kristiinankupungissa että Turussa, kunnes avasi oman apteekin Raumalle 1856 ja toisen Tampereelle 1858. Vuonna 1866 hän perusti Tampereelle myös väkiviinatehtaan  ja vähän myöhemmin kaupungin ensimmäisen paloviinatehtaan, Tampereen Höyrypolttimon. Vuonna 1870 hän kuitenkin luopui apteekeistaan ja perusti kahden liikekumppanin kanssa yrityksen, joka ryhtyi 1871 rakentamaan paperitehdasta Sääksmäelle. Tehdas aloitti toimintansa helmikuussa 1873. Granberg muutti Tampereelta Sääksmäelle, osti sieltä Lotilan kartanon ja johti tehdasta liikekumppaninsa kanssa. Tämän kuoltua 1882 hän oli yksinään tehtaan johtaja viimeiset elinvuotensa.
Edvard Granberg oli naimisissa vuodesta 1859 Gustava Paulina Sacklenin kanssa, joka oli Tampereen pormestarin Fredrik Sacklénin tytär.  Granberg on haudattu Valkeakoskelle, hänen kolme nuorena 1860-luvulla kuollutta poikaansa on haudattu Pyynikin kirkkopuistoon.
Edvard Granbergin poikia olivat pankkimies ja filatelisti Richard Granberg ja Viipurin lääninsairaalan ylilääkäri, professori Peder Waldemar Granberg.
Rahapeliautomaatti

"Pusher"-tyyppinen rahapeli, jossa pudotetaan rahaa ja toivotaan rahan työntävän uutta rahaa ulos. Näitä on Suomessa ainakin ruotsinlaivoilla.
Vuoden 1899 "Liberty Bell" automaatti, valmistanut Charles Fey.
Rahapeliautomaatit (käytetään myös nimitystä kolikkoautomaatit, joka voi tarkoittaa muitakin laitteita kuin peliautomaatteja) ovat kasinolaitteita, joissa laitetaan panokseksi rahaa, ja niissä voi voittaa rahaa. Laitteet on suunniteltu siten, että tietty prosenttiosuus syötetystä rahasta palautetaan ja laitteen omistaja jää aina voitolle pitkällä aikavälillä.
Vanhat rahapelit, kuten pajatso, olivat mekaanisia. Nykyisissä laitteissa on mukana näyttöruutu, ja ne ovat ikään kuin rahapelejä simuloivia tietokonepelejä, joista voi voittaa rahaa. Myös mekaaniset yksikätiset rosvot on korvattu elektronisilla.
Ensimmäiset klassisen rahapeliautomaatin, ns. yksikätisen rosvon, mallit kehitettiin Kaliforniassa 1890-luvun lopulla. Varsinaisen yksikätisen keksijänä pidetään Charles Fey -nimistä keksijää, joka rakensi ensimmäisen modernin rahapeliautomaatin, jossa kolme rullaa lähtee pyörimään kahvasta vetämällä.
Rahapeliautomaatit Suomessa

Suomessa Veikkaus (ennen vuotta 2017 Raha-automaattiyhdistys) omistaa monopolin rahapelitoimintaan. Suomessa tunnettuja entisen RAY:n pelejä ovat esimerkiksi Pokeri ja Keno. Laitteet antavat rahaa siten, että ne palauttavat pitkällä aikavälillä nähtynä aina jonkin tietyn prosentin syötetystä rahasta takaisin. Internetissä toimivat nettikasinot tarjoavat myös rahapeliautomaattien kaltaisia pelejä. Näitä pelejä voi nykyään pelata myös älypuhelimella tai tablettilaitteella. Usein näiden nettikasinojen pelien palautusprosentti on parempi kuin Veikkauksen tarjoamilla peleillä.
Suomi on hyvin harvoja maita, joissa rahapeliautomaatteja on lähes jokaisessa ruokakaupassa ja huoltoasemalla. Suomessa tunnettuja rahapeliautomaatteja ovat esimerkiksi Pajatso, RAY Pokeri, Tuplapotti ja erilaiset hedelmäpelit. Rahapeliautomaattien ikäraja on 18 vuotta.
Muualla maailmassa

Uhkapelaaminen on Japanissa kiellettyä, joten esimerkiksi suositut Pachinko-automaatit antavat voittoja jotka voi ainoastaan vaihtaa palkintoihin rihkamasta lounasannoksiin.
Ongelmat

Rahapeleihin voi syntyä riippuvuus, ja pelaamisesta voi tulla uhkapeliä. Rahapeliautomaattien on useissa tutkimuksissa havaittu olevan haitallisimpia ja helpoiten koukuttavia rahapelejä. Syynä on pelien nopea tempo, korkea palautusprosentti ja mahdollisuus käyttää voitetut rahat heti uudelleen. Myös pelien näyttävä ulkonäkö, erilaiset ääni- ja valoefektit sekä läheltä piti -tilanteet (jossa pelaaja ”melkein” voittaa) houkuttelevat usein pelaamaan lisää.
Monet nettikasinot ovat sitoutuneet ehkäisemään peliriippuvuutta ja minimoimaan ongelmapelaamisen negatiivisia vaikutuksia.
Aiheesta muualla

Kuvia tai muita tiedostoja aiheesta Rahapeliautomaatti Wikimedia Commonsissa
Rahapeliautomaattitietokanta
Red (yhtye)

| Red |
| --- | --- |

Tiedot
Toiminnassa:  2004–
Tyylilaji:  alternative rock, kristillinen rock, hard rock, heavy metal, post-grunge
Kotipaikka:  Nashville, Tennessee, Yhdysvallat
Laulukieli:  englanti
Jäsenet:  Michael Barnes, laulu   Anthony Armstrong, kitara, taustalaulu   Randy Armstrong, basso, piano, taustalaulu   Dan Johnson, rummut, lyömäsoittimet  
Entiset jäsenet:  Jasen Rauch, rytmikitara, taustalaulu (2004–2009)  Hayden Lamb, rummut, lyömäsoittimet (2006–2008)  Andrew Hendrix, rummut, lyömäsoittimet, rytmikitara (2004–2006)  Joe Rickard, rummut, lyömäsoittimet (2009–2014) 
Levy-yhtiö:  Sony   Essential Records  
Aiheesta muualla
Red music online
Infobox OKNimi-testi OK: 
Red (tyyliteltynä RED tai R3D) on vuonna 2004 perustettu yhdysvaltalainen kristillistä rockia soittava yhtye. Yhtyeen kuuluvat laulaja Michael Barnes, kitaristi Anthony Armstrong, basisti Randy Armstrong ja rumpali Joe Rickard. Yhtye on julkaissut kahdeksan albumia.
Jäsenet

Michael Barnes – laulu
Anthony Armstrong – kitara, taustalaulu
Randy Armstrong – basso, taustalaulu
Dan Johnson – rummut, lyömäsoittimet
Jäsenet > Entiset jäsenet

Jasen Rauch – rytmikitara, taustalaulu
Hayden Lamb – rummut, lyömäsoittimet
Andrew Hendrix – rummut, lyömäsoittimet, rytmikitara
Joe Rickard – rummut, lyömäsoittimet
Diskografia > Albumit

2006: End of Silence
2009: Innocence & Instinct
2011: Until We Have Faces
2013: Release the Panic
2015: Of Beauty and Rage
2017: Gone
2020: Declaration
2023: Rated R
Diskografia > Singlet

| 0 | 1 | 2 |
| --- | --- | --- |
|  2006: ”Breathe Into Me”  2006: ”Break Me Down”  2007: ”Let Go”  2007: ”Lost”  2008: ”Already Over”  2008: ”Fight Inside”  2008: ”Never Be the Same”  2008: ”Death of Me”  2009: ”Forever”  2009: ”Mystery of You”  2009: ”Start Again”  2010: ”Ordinary World”  2010: ”Faceless”  2011: ”Feed the Machine”  2011: ”Not Alone”  2011: ”Lie to Me (Denial)”  |  2012: ”Who We Are”  2012: ”Buried Beneath”  2013: ”Release the Panic”  2013: ”Perfect Life”  2013: ”Glass House”  2013: ”Hold Me Now”  2013: ”Die for You”  2015: ”Darkest Part”  2015: ”Yours Again”  2015: ”Take Me Over”  2015: ”Shadow and Soul”  2015: ”Part That’s Holding On”  2016: ”Fight to Forget”  2016: ”The Ever”  2017: ”Still Alive”  2017: ”Losing Control”  |  2017: ”Gone”  2018: ”Fracture”  2018: ”Coming Apart”  2018: ”Unstoppable”  2019: ”The Evening Hate”  2019: ”From the Ashes”  2019: ”Hemorrhage (In My Hands)”  2020: ”Sever”  2020: ”All for You”  2020: ”The War We Made”  2020: ”Only Fight”  2023: ”Surrogates”  2023: ”Cold World”  2023: ”Minus It All”  |
Aiheesta muualla

Virallinen sivusto
Laulaja Michael Barnes Nothing & Everything -kiertuella
Red esiintymässä Winter Jam -kiertueella vuonna 2011
Eric Crouch

| Eric Crouch> Henkilötiedot |
| --- | --- |
Syntynyt: 16. marraskuuta 1978 Omaha, Nebraska
Kansalaisuus:   Yhdysvallat
Amerikkalaisen jalkapallon pelaaja
Pituus:  183 cm
Paino:  95 kg
Pelipaikka:  pelinrakentaja
Pelaajaura
Aik. seurat:  Hamburg Sea Devils Toronto Argonauts Omaha Nighthawks
NFL-varaus:  95. varaus, 2002 St. Louis Rams
Pääsarjaura:  2005–2011
Eric Crouch (s. 16. marraskuuta 1978 Omaha, Nebraska) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hänellä ei ole ollut ammattilaissopimusta vuoden 2011 jälkeen.
Ura

Yliopistourallaan Crouch edusti Nebraska-Lincolnin yliopistoa. Hänet palkittiin vuonna 2001 Heisman Trophyllä.
Crouch varattiin NFL:ään laitahyökkääjänä vuonna 2002. Hän oli pelannut yliopistouransa pelinrakentajana, ja olisi halunnut jatkaa sillä pelipaikalla mutta se ei ollut mahdollista hänet varanneessa St. Louis Ramsissa. Hän oli kaudet 2003 ja 2004 Green Bay Packersin organisaatiossa, muttei saanut peliaikaa. Vuonna 2005 Crouch teki sopimuksen Kansas City Chiefsin kanssa, joka lähetti hänet NFL Europan farmijoukkueeseen Hamburg Sea Devilsiin. Hampurissa Crouch pelasi takapuolustajana.
Kaudet 2006 ja 2007 Crouch pelasi Kanadan CFL-liigan Toronto Argonautsissa. Hän loukkaantui 2007 eikä saanut jatkosopimusta Torontosta. Seuraavana vuonna Crouchin oli tarkoitus pelata perustettavassa AAFL-liigassa, joka kaatui ennen kuin kausi oli alkanut. Vuonna 2011 Crouch teki vuoden mittaisen sopimuksen UFL-liigan Omaha Nighthawksin kanssa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Renault RE40

| Renault RE40 |
| --- | --- |

Talli:   Equipe Renault Elf
Suunnittelija(t):   Michel Tétu  Bernard Dudot  Jean-Claude Migeot
Kuljettajat:   Alain Prost  Eddie Cheever
Teknisiä tietoja
Renkaat:  Michelin
Polttoaine:  Elf
Runko:  hiilikuitumonokokki
Moottori:  Renault Gordini EF1
Voimansiirto:  5-vaihteinen manuaali
Kilpailuhistoria
Debyytti:  Länsi-Yhdysvaltain GP 1983
Kilpailuja:  14
Voittoja:  4
Paalupaikkoja:  3
Nopeimpia kierroksia:  3
Palkintosijoja:  11
MM-pisteitä:  79
Valmistajien maailmanmestaruuksia:  0
Kuljettajien maailmanmestaruuksia:  0
Renault RE40 on Formula 1 -auto, jota Renault-talli käytti kaudella 1983. Auton voimanlähteenä oli Renault'n oma 1,5-litrainen V6-turbomoottori. Autolla kilpailuissa ajoivat ranskalainen Alain Prost ja yhdysvaltalainen Eddie Cheever.
Prost voitti autolla neljä kilpailua ja saavutti kolme paalupaikkaa sekä kolme kilpailun nopeinta kierrosta. Lisäksi hän oli kahdesti toinen ja kerran kolmas. Cheever ylsi kerran toiseksi ja oli kolmesti kolmas.
Valmistajien MM-sarjassa Renault sijoittui toiseksi 79 pisteellä.
Teknisiä tietoja

Moottori: Renault Gordini EF1, 1 492cc (1.5 L) 90° V6, 650 hv @ 12 000 RPM, KKK:n tuplaturbo, paino 179 kg
Vaihdelaatikko: Hewland 5-vaihteinen manuaali
Renkaat: Michelin
Polttoaine: Elf
Polttoainetankin tilavuus: 240 L
Akseliväli: 2 730 mm
Formula 1 -tulokset

(lihavointi tarkoittaa paalupaikkaa ja kursivointi kilpailun nopeinta kierrosta.)
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1983 | Equipe Renault Elf | Renault Gordini EF1 V6t | M |  | BRA | USW | FRA | SMR | MON | BEL | USE | CAN | GBR | GER | AUT | NED | ITA | EUR | RSA | 79 | 2. |
| 1983 | Equipe Renault Elf | Renault Gordini EF1 V6t | M | Alain Prost |  | 11 | 1 | 2 | 3 | 1 | 8 | 5 | 1 | 4 | 1 | Kesk. | Kesk. | 2 | Kesk. | 79 | 2. |
| 1983 | Equipe Renault Elf | Renault Gordini EF1 V6t | M | Eddie Cheever |  |  | 3 | Kesk. | Kesk. | 3 | Kesk. | 2 | Kesk. | Kesk. | 4 | Kesk. | 3 | 10 | 6 | 79 | 2. |
Aiheesta muualla

Wikimedia Commonsissa on kuvia tai muita tiedostoja aiheesta .
Porkkalampi (Joutsa)

| Porkkalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°58′06″N, 26°18′33″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kälkäjoen valuma-alue (14.95)
Laskujoki:  Porkkapuru Kälkäjokeen 
Järvinumero:  14.951.1.003
Mittaustietoja
Pinnankorkeus:  105,3 m  
Pituus:  640 m  
Leveys:  170 m  
Rantaviiva:  1,532 km  
Pinta-ala:  8,977 ha  
Saaria:  ei saaria 
 fiPorkkalampi 
Porkkalampi  on Keski-Suomessa Joutsassa  Havumäen lähellä sijaitseva lampi.
Maantietoa

Lampi on 640 metriä pitkä, 170 metriä leveä, ja sen pinta-ala on 9,0 hehtaaria. Lammella ei ole kartan mukaan saaria.  Sen rantaviivan pituus on 1,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kälkäjoen valuma-alueella (14.95), jonka Kälkäjoen alaosan alueeseen (14.951) se kuuluu. Lammen vedenpinnan korkeus on 105,3 metriä mpy.
Dry Creek

Arkeologiset kaivaukset Dry Creekissä.
Dry Creek on Alaskan varhainen kivikautinen löytöpaikka, jonka uskotaan liittyvän Amerikan asutukseen ja varhaisiin metsästäjiin. Paikan työkalulöydöt ovat eräät Alaskan vanhimmista. Dry creekistä on löydetty vanhempia komponentti I:n ja nuorempia komponentti II:n kiviesineitä. Komponentti I liitetään yleensä intiaanien esi-isiin, komponentti II eskimoiden esi-isiin.
Komponentti I

Alaskan varhaiskivikautisesta Dry Creek -löytöpaikasta on löydetty 11120±85 BP ikäiseen Komponentti I:een kuuluvia litteitä pisaramaisia, pyöreän kolmion muotoisia ja kolmiomaisia hyvin tehtyjä 2-puolisesti iskettyjä kivikärkiä ja kaapimia. Tämä kerrostuma "Lössi 2" on hiekkaista silttiä ja se kuuluu Nenana-kompleksiin joka ajoitetaan aikaan 11000 radiohiilivuotta sitten. Nenana-kompleksia sanotaan myös Chindadn-kompleksiksi.
Pisaramaisia kärkiä sanotaan chindadn-kärjiksi ja niitä oli samaan aikaan myös Alaskan Walker Roadista, jonka nenana-kerrostuma ajoittuu aikaan 11000–11800 radiohiilivuotta sitten. Komponentti II:n eläinlöydöt ovat dallinlampaan ja wapitin luita.
Komponentti II

Alaskan Dry Creek -löytöpaikan komponentti II ajoittuu aikaan 10690±250 vuotta ja on löytöpaikan kerrostumassa "Lössi 3", jossa on hiekkaista silttiä ja lisäksi savea. Lössissä 3 on ohuita orgaanisia kerrostumia joista vanhin lienee holoseenin alusta. Komponentti II kuuluu laajempaan Akmak-Denali-kompleksiin, joka muistuttaa Siperian Djuktain kulttuuria. Siihen liittyy mm. kartiomaisia mikroteräytimiä ja näiden esimuotoja, mikroteriä, kaivertimia ja kaapimia. II-komponenttiin liittyy myös 2-puolisesti iskettyjä veitsiä ja kärkiä, jotka tuovat mieleen paleointiaanien Clovisin, joskaan eivät ole niin hyvin työstettyjä kuin Clovisin kulttuurin esineet. Komponentti II:n iäksi on arvioitu noin 10700–9300 radiohiilivuotta. Eläinlöydöt ovat arobiisonin ja dallinlampaan luita.
Emerik Lyytinen

Wilhelm Emerik Lyytinen (8. huhtikuuta 1865 Vesanto – 23. lokakuuta 1919) oli suomalainen opettaja ja uskonnollinen kirjailija.
Lyytisen vanhemmat olivat kanttori Johan Lyytinen ja Eeva Karhu. Hän kävi opettajaseminaarin valmistuen kansakoulunopettajaksi.
Lyytinen toimi 1906 perustetun Evankelisen nuorisoliiton pääsihteerinä.